Document ID: 32003R0775

Komisijas Regula (EK) Nr. 775/2003
(2003. gada 5. maijs),
ar kuru groza Regulu (EK) Nr. 2759/1999, kas nosaka to, kā piemērot Padomes Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku apvidu attīstībai Centrāleiropas un Austrumeiropas kandidātvalstīs
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 21. jūnija Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku apvidu attīstībai Centrāleiropas un Austrumeiropas kandidātvalstīs [1], kurā jaunākie grozījumi izdarīti ar Regulu (EK) Nr. 696/2003 [2], jo īpaši tās 12. panta 1. punktu,
tā kā:
(1) Komisijas Regulas (EK) Nr. 2759/1999 [3], kurā jaunākie grozījumi izdarīti ar Regulu (EK) Nr. 2251/2002 [4], 3. pants attiecas uz pārstrādes un tirdzniecības pasākumu un tā 2. punktā uzskaitīti vairāki izdevumi, par kuriem var saņemt atbalstu. Lai nepieļautu nepareizu interpretāciju, skaidri jānorāda, ka minētais saraksts nav pilnīgs.
(2) Finansēšanas līgumos, kas minēti 1. panta 2. punktā Komisijas Regulai (EK) 2222/2000 [5], kurā jaunākie grozījumi izdarīti ar Regulu (EK) Nr. 188/2003 [6], un kas piemērojami Kopienā un katrā kandidātvalstī, jau noteikti parametri, pēc kādiem nosaka izdevumus, par ko var saņemt atbalstu. Tādēļ lietderīgi ņemt vērā attiecīgos minēto līgumu noteikumus.
(3) Tādēļ attiecīgi jāgroza Regula (EK) Nr. 2759/1999.
(4) Šajā regulā noteiktie pasākumi ir saskaņā ar Lauksaimniecības struktūru un lauku attīstības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2759/1999 groza šādi.
1. Regulas 3. panta 2. punkta ievaddaļu aizstāj ar šādu:
"Izdevumi, par ko var saņemt atbalstu, var būt jo īpaši šādi"
.
2. Iekļauj šādu 8.a pantu:
"8.a pants
Finansēšanas līgumi
Izdevumi, par ko var saņemt atbalstu, attiecībā uz visām programmām atbilst Kopienā un attiecīgajā kandidātvalstī piemērojamajiem Komisijas Regulas (EK) Nr. 2222/2000 [7] 1. panta 2. punktā minētajiem finansēšanas līgumiem."
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 5. maijā

Labels: 18
15
19
6